NaiveNeuron/SloPal huggingface dataset:
Pellegrini, Peter, predseda NR SR (2015-11-10):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 129 poslancov, za hlasovalo 88, zdržalo sa 41. Konštatujem, že sme schválili vládny návrh novely zákona o riešení krízových situácií na finančnom trhu. Posledné hlasovanie bude o bode 13 programu. Uvedie ho pán poslanec Kamenický a je to druhé čítanie o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách, tlač 1705. (Hlasovanie o vládnom návrhu zákona, ktorým sa mení a dopĺňa zákon č. 492/2009 Z. z. o platobných službách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , tlač 1705.)
Pčolinský, Peter, podpredseda NR SR (2022-12-06):
Pani poslankyňa, musíte reagovať len na predrečníčku v rozprave. (Povedané súbežne s rečníčkou.)
P. Hrušovský, predseda NR SR: (2004-09-23):
(Hlasovanie.) 144 prítomných, 92 za, 2 proti, 49 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o miestnych daniach a miestnom poplatku za komunálne odpady a drobné stavebné odpady. Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy k prerokúvanému bodu programu. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru...
Sulík, Richard, predseda NR SR (2011-05-17):
Ďakujem. Tak otváram teraz rozpravu. Do rozpravy sa prihlásil jeden, dvaja, traja poslanci. Uzatváram možnosť sa prihlásiť do rozpravy. Slovo má pán poslanec Stanko.
Susko, Boris, poslanec NR SR (2013-02-05):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený vládny návrh zákona na prerokovanie: – Ústavnoprávnemu výboru Národnej rady Slovenskej republiky a – Výboru Národnej rady Slovenskej republiky pre hospodárske záležitosti; ďalej, aby za gestorský výbor určila Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a gestorský výbor do 32 dní od prerokovania návrhu zákona v prvom čítaní.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 132 bolo za, 1 nehlasoval. Tento bod sme schválili.
Blanár, Juraj, podpredseda NR SR (2021-03-19):
Ďakujem, pán spravodajca. Otváram rozpravu. Vážené panie poslankyne, páni poslanci, konštatujem, že písomne som nedostal žiadnu prihlášku. Otváram teda možnosť prihlásiť sa ústne. Pán poslanec Susko. Ešte niekto má záujem sa prihlásiť do rozpravy? Ak tomu tak nie je, tak ukončujem možnosť sa prihlásiť do rozpravy. Ako jediný ústne prihlásený do rozpravy vystúpi pán poslanec Susko. Nech sa páči, pán poslanec. (Zaznenie gongu.) Zároveň – pán poslanec, chvíľočku – ešte chcem poprosiť všetkých poslancov a poslankyne v Národnej rade, aby sa dostavili do rokovacej sály, lebo po prerokovaní bodu budeme hlasovať. Ďakujem. Nech sa páči, pán poslanec, máte slovo.
P. Paška, predseda NR SR: (2007-09-13):
(Hlasovanie.) 77 prítomných, 76 za, 1 sa zdržal. Konštatujem, že sme uvedený návrh zákona postúpili do tretieho čítania. Otváram rozpravu v treťom čítaní. Pýtam sa, či sa chce niekto prihlásiť. Ak nie, uzatváram rozpravu. A budeme, pán spravodajca, hlasovať.
B. Bugár, podpredseda NR SR: (2002-05-16):
R. Hofbauer, poslanec: Neviem, prečo súčasná vládna koalícia používa celú hŕbu inotajov, o ktorých sme sa domnievali, že v predchádzajúcom režime už zanikli a teraz sa zas vynorili v inej forme. Prečo sa privatizácii v súčasnej koalícii hovorí privatizácia, veď to nie je privatizácia, to je výpredaj. To je výpredaj! Ak Poliklinika na Českej ulici sa predáva za 700-tisíc korún, tak to je cena garsónky v Bratislave. Takže nedajte sa vysmiať, pán minister, že ide o privatizáciu, ide o výpredaj. Výpredaj za „drekovú“ cenu, ak sa môžem takto vyjadriť, pretože to nemá absolútne obdobu v civilizovanej krajine. Rád by som sa spýtal na stav budovy Nemocnice a polikliniky na Bezručovej, o ktorej objekt vaša rodila javila enormný tradičný záujem, ako je ďaleko táto vaša rodinná aktivita a ďalej, či zdieľate ten názor, keď jeden málo kvalifikovaný žurnalista v novinách sa vyjadril, že konečne Kúpele Piešťany, keď prešli pod maďarskú správu, že dostanú správneho a dobrého správcu, pretože Slováci si svoje kúpele nevedia riadiť. Tento nezmysel vyšiel v Národnej obrode, či sa s takouto žurnalistickou volovinou stotožňujete a či týmto spôsobom postupujete aj pri výpredaji ďalších objektov a zariadení slovenského kúpeľníctva a sanatórií.
Bugár, Béla, podpredseda NR SR (2017-05-11):
Prezentujme sa a hlasujme o bode tri zo spoločnej správy. (Hlasovanie.) Prítomných 138 poslancov, za 1, proti 58 poslancov a 79 sa zdržalo hlasovanie. Konštatujem, že bod tri sme neschválili.
Laššáková, Jana, podpredsedníčka NR SR (2015-05-27):
Nech sa páči, pán guvernér, kľudne.
Blahová, Natália, poslankyňa NR SR (2011-11-30):
Prosím, pán predseda, dajte hlasovať o postúpení návrhu zákona do tretieho čítania ihneď.
Žiak, Miroslav, poslanec NR SR (2020-09-29):
Chcem byť hlasom tých žien... (Neutíchajúci ruch v sále a prerušenie vystúpenia predsedajúcim.)
Krúpa, Juraj, poslanec NR SR (2024-02-02):
Ďakujem veľmi pekne, kolegyne a kolegovia, za vaše faktické poznámky. Keď si tak zoberieme že tú motiváciu, rozumieme jej, že o čo tu ide, ale tak viete, každý nejaký vladár v minulosti mal záujem niečo za sebou zanechať. Ja som si tak pri tomto spomenul, pri tomto Trestnom zákone, na Napoleóna, ktorý teda nebol považovaný v Európe za niekoho, koho si akože vážime, skôr bol bojachtivý, rozpínavý a tak ďalej, ale Francúzsku zanechal občiansky zákonník. Dodnes tento občiansky zákonník tvorí kostru francúzskeho občianskeho práva ako takého. Čo zanechá táto koalícia? Že kódex oslobodenia obvinených všetkých smerákov a ich chlebodarcov, aby už neišli do basy a koniec kriminalizácie, korupcie, lebo bola tu korupcia, ale tak už ju nebudeme trestať. Akože toto bude, toto bude, toto, to dedičstvo, hej. A áno, jasné, že to je spojené ešte aj s pomstou. Ja viem z diplomatických zdrojov, že kade chodia tuto poprední smeráci, tak rozprávajú o tom, že oni sa mstia, že im robili zle a oni sa mstia. Si to predstavte, že ste na nejakom rokovaní s nejakým partnerom, bilaterálne, a mu tam to vyšplechnete, hej. Akože oni tam vždy, že mu padne sánka, potom zapije to kávou, aby akože nebolo vidieť, že tam nevie prehltnúť. No ale viete, keď sú tam potom tie nejaké tie vyššie tresty, normálne tak jak sú tí advokáti, že nie sú už trestne stíhateľní, tak možno ten advokát nejakého obvineného za masť marihuany by mal podhodiť kilo trávy nejakému smerákovi, do mesiaca je podľa mňa novela zákona o znižovaní trestných... (Prerušenie vystúpenia časomerom. Potlesk.)
M. Sabolová, poslankyňa: (2004-11-30):
Tak ako som to už predniesla ešte pri prerokovaní zákonov, myslím si, že je potrebné doplniť v návrhu zákona ešte niektoré profesie vysokoškolsky vzdelaných zdravotníckych pracovníkov a v súčasnosti mnohí z nich vykonávajú činnosť primárov oddelenia, odborných zástupcov v neštátnych zdravotníckych zariadeniach. Aj vlastne títo iní, ako sú biológ, fyzik, chemik, a preto si myslím, že odbornou mierou prispievajú ku kvalitnému zdravotníckemu výkonu a aj ku kvalitným zdravotníckym zariadeniam a odborne garantujú, aby bola dobre urobená diagnostika. A preto si myslím, že by bolo diskriminačné voči týmto profesiám, aby nebolo možné vykonávať samostatnú zdravotnícku prax v povolaní biológ, chemik, fyzik, genetik, ako to vlastne v zákone nie je uvedené. V istých paragrafoch sa tieto profesie nachádzajú. A myslím si, že podobne ako povolanie fyzioterapeut, liečebný pedagóg či psychológ, špeciálny pedagóg, masér tiež neštudujú na lekárskych fakultách a ich pôsobenie v zdravotníctve je rovnako podmienené rovnakým postgraduálnym vzdelávaním a prispievajú k zlepšeniu zdravotnej starostlivosti. Preto hovorím o týchto veciach už teraz, lebo je to nad rámec novely zákona. A ešte v druhej časti by som chcela povedať, že uvedený zákon im upiera aj vykonávať samostatnú prax napriek tomu, že v mnohých prípadoch a v mnohých oblastiach pri konsolidáciách a globalizácii zdravotníckych zariadení typu samostatného zariadenia spoločných vyšetrovacích a liečebných zložiek bude potrebné zriadiť malé zariadenia tohto typu. Čiže si myslím, že by mali mať vydanú licenciu na samostatný výkon praxe a kde potrebujú aj odborného zástupcu. Chcem vás o tomto informovať, chcem túto moju výhradu, tak ako som ju predkladala pri tvorbe zákonov, predniesť. Bola by som veľmi rada, keby ste potom v rámci prerokovania zákona súhlasili, aby sme išli aj nad rámec prerokovaného návrhu zákona. Pozmeňujúci návrh predložím do zdravotníckeho výboru. Ďakujem veľmi pekne.
I. Mikloš, podpredseda vlády a minister financií SR: (2005-09-21):
Vážený pán predseda, vážené panie poslankyne, vážení páni poslanci, Colný zákon upravuje pravidlá a postupy zaobchádzania s tovarom, ktorými sa zabezpečuje uplatňovanie opatrení vydaných na základe osobitných predpisov Európskej únie pre pohyb tovaru medzi Úniou a tretími štátmi na území Slovenskej republiky. Predkladanou novelou sa upravujú niektoré ustanovenia tohto zákona na základe poznatkov z aplikačnej praxe a zároveň sa odstraňujú nejasnosti pri vykonávaní následnej kontroly. Ustanovuje sa, pri ktorom tovare je možné ľahko a účinne vykonať colnú kontrolu, zabezpečuje sa väčšia prehľadnosť v prípade ručenia, zavádza sa inštitút colného záložného práva. Ďakujem za pozornosť.
Danko, Andrej, predseda NR SR (2019-10-25):
Ďakujem. Poslanec Baláž.
M. Hort, podpredseda NR SR: (2007-11-30):
Takže, pán Senko, nech sa páči.
Bugár, Béla, doterajší podpredseda NR SR (2012-04-04):
Oľga Nachtmannová.
V. Tomanová, ministerka práce, sociálnych vecí a rodiny SR: (2007-09-20):
Pokiaľ ide o vyčíslenie dopadov, tak ako sme ich vyčíslili podľa podkladov Sociálnej poisťovne, na tých trvám s tým, že pokiaľ ide o prídavky a zvýšenie o infláciu, viete dobre, že to bolo 10 korún na tento rok. Novelu a systém valorizácie prídavkov vlastne schválila vaša predchádzajúca vláda. Napriek tomu, že ide o legislatívne nesystémové opatrenie, o 100 korún ste mohli zvýšiť ešte v roku 2004, kedy bola zavedená, pardon, nie v roku 2004, keby ste neboli zrušili systém valorizácie, bolo možné pravidelne valorizovať prídavky na dieťa. A navyše, o 100 korún ste mohli zvýšiť aj v roku 2004, aj v roku 2005, pretože do rozpočtu ministerstvo práce vrátilo v roku 2004 4,9 mld. a v roku 2005 2,9 mld. Znovu sa vrátim k tomu, minulý rok nebol prichystaný z hľadiska mechanizmu a nebol by zvládnutý legislatívny proces zvyšovania prídavkov na deti a nebol ani plánovaný. A v tejto súvislosti pripomínam, pokiaľ pán podpredseda vlády hovoril o tom, že boli prerozdelené na iné nástroje, áno, boli, samozrejme, nielen príplatok k príspevku pri narodení dieťaťa, sú tam ďalšie dávky, ktoré boli zvýšené. Mimochodom, ak ste si nevšimli, od 1. 9. bol zvýšený aj príspevok na pohreb, pani poslankyňa Gibalová. A s peniazmi sa počíta aj na ďalšie aktivity, napríklad je to nahradenie poskytovania výživného, náhradného výživného deťom, ktoré sú sirotami a ktorým nevznikol nárok na sirotský dôchodok. Pokiaľ ide o pani Sárközyovú, ja skutočne nejaký menný zoznam poberateľov výsluhových dôchodkov tých 150 ľudí nepoznám, čiže nemôžem povedať. Môžem jednoznačne povedať, že to bola uplatnená pripomienka ministerstva obrany, ktoré hovorilo o tom, že sú to ľudia, ktorí dovŕšia starobný vek a ich jediným zdrojom príjmu je výsluhový dôchodok. Ďakujem za pozornosť. (Potlesk.)
Přidal, Alojz, poslanec NR SR (2013-02-13):
Pán predseda, v rozprave nikto nevystúpil. Dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-09-12):
Dve faktické poznámky. Nech sa páči, pán poslanec Osuský.
Laššáková, Jana, podpredsedníčka NR SR (2013-06-20):
Prezentujme sa a hlasujeme. (Hlasovanie.) Prítomných 134 poslancov, za návrh hlasovalo 77, proti bolo 20 poslancov, zdržalo sa 36 poslancov, 1 poslanec nehlasoval. Schválili sme body zo spoločnej správy. Nech sa páči, uvádzajte ďalšie hlasovanie.
P. Hrušovský, podpredseda NR SR: (2002-06-26):
Výročná správa o činnosti a hospodárení Národného úradu práce vrátane ročnej účtovnej závierky za rok 2001. P. Magvaši, minister práce, sociálnych vecí a rodiny SR: Áno, budem teda veľmi stručný. Som poverený Predstavenstvom Národného úradu práce, aby som predložil tento návrh v zmysle zákona o zamestnanosti. Chcel by som konštatovať, že hospodárenie Národného úradu práce ako verejnoprávnej inštitúcie bolo v zmysle rozpočtu schváleného Národnou radou Slovenskej republiky uznesením č. 1219 z 15. 12. 2001 a poprosil by som vás, aby ste schválili túto výročnú správu o činnosti a hospodárení Národného úradu práce.
P. Paška, predseda NR SR: (2006-12-12):
(Hlasovanie.) 150 prítomných, všetci boli za. Konštatujem, že sme uvedené body zo spoločnej správy schválili. Pokračujeme, pán spravodajca.
J. Brocka, poslanec: (2001-09-06):
Ale my z Kresťanskodemokratického hnutia navrhujeme, ako je možné získať viac peňazí práve pre to rozdeľovanie aj zo štátneho rozpočtu alebo z verejnoprávnych fondov. S týmito návrhmi, o ktorých teraz hovoríme, z veľkého tresku, je to veľmi priliehavý názov a stále viac sa o tom presviedčam, my sme prišli v apríli a verejnosti sme prezentovali tieto návrhy v máji. Ale obštrukciou, na ktorej ste sa aj vy podieľali, rokujeme o tom teraz, možno na sklonku roka. To znamená, že z prípadného prijatia týchto opatrení tie pozitívne účinky sa veľmi  skoro neprejavia, práve preto, že je to možnože aj vašou zásluhou neskoro. Ale my neprichádzame s alternatívnym programom vlády, my sa cítime byť súčasťou tejto vládnej koalície a nesieme zodpovednosť aj za vysokú mieru nezamestnanosti a od tej sa my neodťahujeme. Preto, keď neprichádza vláda, keď neprichádzajú ministri, ktorých ste vy nominovali do vlády, tak my prichádzame s našimi návrhmi a chceme, aby ste o nich diskutovali, aby ste ich príp. modifikovali, ale aby sme spoločne riešili najväčšie problémy na Slovensku. A tým v každom prípade nezamestnanosť je. Takže, ak sa vám nepáčia naše návrhy, tak navrhnite vlastné. I. Presperín, podpredseda NR SR: Ďakujem. Pán poslanec Budaj, nech sa páči.
Laššáková, Jana, podpredsedníčka NR SR (2014-09-10):
Na vystúpenie pána poslanca s faktickými poznámkami páni poslanci Viskupič a pán poslanec Chren. Končím možnosť prihlásiť sa s faktickými poznámkami. Nech sa páči, pán poslanec Viskupič.
Kotleba, Marian, poslanec NR SR (2021-09-21):
Vážený pán podpredseda Blanár, no ja oceňujem toto vaše druhé vystúpenie, lebo bolo podľa mňa omnoho lepšie, ako to úvodné. Aj ste nám niečo povedali k tomu, ako si to predstavujete, ako by to malo po novom fungovať. Ale chýbalo mi v ňom, pán podpredseda, trošku tej sebakritiky ohľadom vedenia toho múzea, pretože vy ste, nevravím, že vy osobne, ale aj v rámci SMER-u ste vedeli o tom, že čo je Mičev zač, že dlhodobo ho všetci ľudia, ktorí v kultúre aj robia, a to je jedno, aký máme názor na SNP teraz, dlhodobo vnímajú Mičeva ako úplne nekompetentného, politicky dosadeného človeka, ktorý keď má rozpočtové schodky, tak sa mu vždy nájdu peniaze, aby sa to vyrovnalo, pričom ostatní by už dávno leteli z funkcií. A jednoducho takúto pachuť to v Bystrici a v širokom okolí za tie roky zanechalo, čiže preto som ja tú prvú faktickú začal s tým, že všetko zlé je na niečo dobré. To, že teraz prichádzate s nejakým nápravným mechanizmom, to my, samozrejme, kvitujeme a si váš návrh preštudujeme, ale chcem vám, pán podpredseda, povedať, že prečo ste s tým nemohli prísť možno za minulej vlády? Vedeli ste, informácie ste mali, možnosti ste mali, Mičeva ste mohli vyriešiť, ako sa hovorí, na lusknutie, a nestalo sa to. Teraz tá iniciatíva prichádza, ale je vyprovokovaná takýmto závažným nejakým, poviem to, signálom alebo akciou. Čiže, čiže znova to musím v tejto súvislosti povedať, všetko zlé je na niečo dobré aj ohľadom tejto záležitosti.
Blanár, Juraj, poslanec NR SR (2015-10-07):
Ďakujem. Vážený pán poslanec, ja keby som bol v koži niektorej zo zdravotných sestier, ktoré pozerali vaše vystúpenie, tak by som mal trpkú príchuť z toho, že mňa obhajuje niekto, kto túto problematiku absolútne nezvládol. Vy tu dnes hovoríte o krásnych kvetnatých veciach, a pritom ste vy ten, ktorý ste nezvládli tú problematiku, keď sa riešilo navyšovanie platov lekárov, tak vy ste nezvládli problematiku navyšovanie u zdravotných sestier. (Potlesk.) A teraz sa tvárite ako najväčší odborník a dokonca sa staviate do pozície, že ich idete zastupovať. Ja by som sa normálne hanbil. Hovoríte o tom, že ako treba pomôcť zdravotným sestrám. Kto tu o tom pochybuje? A ja som veľmi rád, že ministerstvo našlo spôsob, ako pomôcť a zvýšiť mzdy aj sestričkám, ktoré sú v krajských nemocniciach, čiže nie sú len v nemocniciach, ktoré patria pod ministerstvo zdravotníctva, ale aj pod vyššie územné celky, prípadne pod mestá. Vy ste toho neboli schopný urobiť a nedotiahli ste to do konca. A teraz sa vyhovárate na niekoho, kto dal podnet na Ústavný súd. Mali ste to urobiť tak, aby Ústavný súd uznal, že ste to urobili naozaj dobre, pretože teraz to vyzerá tak, ako keby zlodej kričal, že chyťte zlodeja. Pán poslanec, vstúpte si trošku do svedomia, pretože to, čo je tu predložené, je konečne prvý krok dopredu, určite to možno nie je úplne ideálne, ale je to konečne riešenie toho problému so zdravotnými setrami, ktoré ťahajú zdravotníctvo spoločne s lekármi, bez ktorých by zdravotníctvo a vôbec poskytovanie zdravotnej starostlivosti nebolo možné. Ja tento návrh určite podporím a ešte raz chcem poďakovať ministerstvu aj pánu ministrovi za to, že sú tam aj nemocnice krajské, aj iné, aby mohli mať zvýšený plat. (Potlesk.)
B. Bugár, podpredseda NR SR: (2005-10-26):
(Hlasovanie.) Prítomných 130, za 111, proti 1, zdržalo sa hlasovania 16, nehlasovali 2. Konštatujem, že návrh zákona sme postúpili do druhého čítania. Nech sa páči. R. Nemcsics, poslanec: Ďakujem pekne. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre hospodárstvo, privatizáciu a podnikanie a Výboru Národnej rady Slovenskej republiky pre vzdelanie, vedu, šport a mládež, kultúru a médiá a ďalej aby za gestorský výbor určila hlasovaním Výbor Národnej rady Slovenskej republiky pre hospodárstvo, privatizáciu a podnikanie a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 31 dní.
Sulík, Richard, predseda NR SR (2010-11-03):
Ďakujem. Pani poslankyňa Vaľová.
Suja, Miroslav, poslanec NR SR (2021-06-17):
Ďakujem za slovo. Ja mám dva procedurálne návrhy, jeden stiahnutie bodu, jeden doplnenie. K tomu stiahnutiu, povedal to už predrečník poslanec Kuffa, ja by som to len chcel upresniť, odôvodnenie, aby to bolo zrozumiteľné pre všetkých. Tam ide o to, že sa absolútne vynecháva medzirezortné pripomienkové konanie, čo je pri takomto dôležitom bode, si myslím, že je nezodpovedné, je to aj v rozpore s druhým článkom smernice Európskeho parlamentu a Rady z roku 2003/35, to je Európska smernica o dohovoroch, a podľa stanovísk predsedu Slovenskej lesníckej komory, predsedu Rady združení vlastníkov neštátnych lesov, predsedu Únie regionálnych združení vlastníkov neštátnych lesov Slovenska, prezidenta Dozornej rady Zväzu spracovateľov dreva, tajomníka Slovenského zväzu rybárov, predsedu Slovenského zväzu včelárov, členov prípravného výboru Združenia lesných robotníkov, riaditeľa Združenia obcí mikroregiónu Muránska planina, predsedu Spoločenstva obcí mikroregiónu Uličskej doliny, predsedu krajskej organizácie dobrovoľníkov požiarnej ochrany Slovenskej republiky, predsedu PEFC Slovenska, na základe všetkých tých žiadam o stia... (Prerušenie vystúpenia časomerom.)
Kuciaňová, Magdaléna, poslankyňa NR SR (2018-02-01):
Želám príjemný dobrý deň. Vážený pán predsedajúci, vážené panie poslankyne, vážení páni poslanci, v súlade s ustanovením § 73 zákona o rokovacom poriadku som bola určená predsedníčkou výboru za spravodajkyňu k návrhu zákona, ktorý je uvedený pod tlačou č. 817. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z ustanovenia § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 12. marca 2018 a v gestorskom výbore do 13. marca 2018. Prosím, pán predsedajúci, otvorte všeobecnú rozpravu.
Kollár, Boris, predseda NR SR (2022-06-29):
Prosím, prezentujme sa a hlasujeme. (Hlasovanie.) Prítomných 138 poslancov, za 89, proti 10, zdržalo sa 38, nehlasoval 1. Uvedený návrh sme schválili.
Danko, Andrej, podpredseda NR SR (2023-11-21):
Jedna faktická – pán poslanec Dostál.
M. Číž, podpredseda NR SR: (2009-04-23):
Teraz sa, vážené poslankyne a poslanci, pýtam, kto sa hlási do rozpravy ústne v bode interpelácie. Pani poslankyňa Tóthová. Ešte niekto, prosím? Pokiaľ nie, uzatváram možnosť prihlásiť sa. Pán poslanec Pado, registrujem. Ešte niekto, prosím? Ďakujem pekne. Uzatváram možnosť prihlásiť sa do bodu interpelácie. Slovo má pani poslankyňa Tóthová. Potom po nej sa pripraví pán poslanec Pado.
P. Minárik, poslanec: (2005-01-20):
Predmetný návrh bol doručený Národnej rade v súlade s § 7 ods. 2 zákona č. 566/1992 o Národnej banke Slovenska v znení neskorších predpisov. Predseda Národnej rady posúdil uvedený návrh podľa zákona o rokovacom poriadku a svojím rozhodnutím č. 991 z 27. decembra pridelil tento návrh na prerokovanie nášmu výboru. Výbor Národnej rady pre financie, rozpočet a menu prerokoval predmetný návrh na vymenovanie viceguvernéra Národnej banky, máte to pod tlačou 988, a prijal 17. januára uznesenie, v ktorom súhlasí s návrhom na vymenovanie viceguvernéra a odporúča Národnej rade Slovenskej republiky tento návrh schváliť. Pán predseda, nech sa páči, otvorte diskusiu...
Ľ. Vážny, poslanec: (2005-12-13):
Vysporiadali sme sa so všetkými bodmi zo spoločnej správy, teraz, pán predsedajúci, pristúpime k hlasovaniu o pozmeňujúcich návrhoch z rozpravy. Ako som v úvode povedal, odzneli dva pozmeňujúce návrhy, z nich prvý bol od poslanca Vážneho a je dôležitý, ako som pred chvíľou povedal, pretože rieši prechodné ustanovenia a účinnosť, inak by sme zákon mali neúčinný.
Laššáková, Jana, podpredsedníčka NR SR (2014-05-29):
Pán podpredseda vlády, ďakujem pekne. Skončila hodina otázok a odpovedí. Keďže je štvrtok, podľa zákona o rokovacom poriadku po hodine otázok a odpovedí nasleduje bod písomné odpovede na interpelácie a interpelácie. Predseda vlády Slovenskej republiky pán Robert Fico sa písomne z rokovania o týchto bodoch programu ospravedlnil, svojím zastupovaním poveril podpredsedu vlády a ministra financií Petra Kažimíra, ktorého prosím, aby oznámil, kto z členov vlády bude zastupovať neprítomných členov vlády. Nech sa páči, pán podpredseda vlády, prosím o informáciu.
Danko, Andrej, podpredseda NR SR (2024-09-11):
Vážení páni poslanci, vážené panie poslankyne, ak by bol všeobecný súhlas, keďže som avizoval otvorenie 9.20 h, začali by sme teda schôdzu Národnej rady Slovenskej republiky. Otváram druhý rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Laššáková, poslanec Sabo, poslankyňa Števulová. Podľa schváleného programu pristúpime k druhému čítaniu o vládnom návrhu zákona o niektorých povinnostiach a oprávneniach v oblasti kryptoaktív a o zmene a doplnení niektorých zákonov. Vládny návrh zákona je uverejnený ako tlač 293, spoločná správa výborov má tlač 293a. Prosím ministra financií Slovenskej republiky Ladislava Kamenického, aby vládny návrh zákona odôvodnil. (Rokovanie v druhom čítaní o vládnom návrhu zákona o niektorých povinnostiach a oprávneniach v oblasti kryptoaktív a o zmene a doplnení niektorých zákonov , tlač 293.)
Číž, Miroslav, doterajší podpredseda NR SR (2010-07-08):
Pán poslanec Zoltán Horváth.
Čekovský, Kristián, poslanec NR SR (2023-02-16):
Ja by som... Ďakujem pekne. Ja by som chcel poprosiť členov výboru pre kultúru a médiá, o 13.00 hod. pokračuje výbor v rokovacej miestnosti. Ďakujem.
Hrnčiar, Andrej, podpredseda NR SR (2016-09-13):
Vážené panie poslankyne, vážení páni poslanci, otváram šiesty rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Viera Dubačová, Martin Klus, Adriana Pčolinská. Na zahraničnej pracovnej ceste je poslanec František Šebej. Pokračujeme v prerušenej rozprave v prvom čítaní o návrhu poslancov Danka, Glváča, Bernaťáka, Gála a Hrnčiara na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady, tlač 200. Prosím poslanca Tibora Bernaťáka, aby zaujal miesto určené pre navrhovateľov, a spravodajkyňu z ústavnoprávneho výboru, poslankyňu Janu Laššákovú, aby zaujala miesto určené pre spravodajcov. Včera neukončil svoje vystúpenie do rozpravy ústne prihlásený poslanec Miroslav Číž, ktorému odovzdávam slovo. Pripraví sa pán poslanec Richard Vašečka. (Pokračovanie v rozprave o návrhu poslancov Národnej rady Slovenskej republiky Andreja Danka, Martina Glváča, Tibora Bernaťáka, Gábora Gála a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 200.)
Mihál, Jozef, poslanec NR SR (2014-09-10):
Ďakujem za slovo. Dobrý deň prajem. Pán kolega, veľmi zaujímavý postreh, pokiaľ ide o tie exekúcie.
P. Hrušovský, podpredseda NR SR: (2002-03-20):
(Hlasovanie.) Prosím, koľko poslancov hlasovalo za? 38. Proti návrhu je 24 poslancov. Prosím, pánov poslancov, ktorí sa zdržali hlasovania... (Ruch v sále.) Pokoj, páni poslanci. Pán poslanec Moric, pokoj. Ešte raz poviem čísla, páni poslanci. Za hlasovalo 38, proti 24, hlasovania sa zdržalo 15, nehlasoval 1. Tento pozmeňujúci návrh nebol prijatý. Pán poslanec Mesiarik, prosím, aby ste dali hlasovať o ďalšom návrhu. M. Mesiarik, poslanec: Vážený pán podpredseda, dajte hlasovať o tom, že Národná rada prideľuje prerokovanie tohto návrhu zákona ústavnoprávnemu výboru, výboru pre sociálne veci a bývanie, výboru pre financie, rozpočet a menu a výboru pre verejnú správu.
Čaplovič, Dušan, poslanec NR SR (2015-01-27):
Veď treba pre..., ja chcem reagovať, samozrejme, na pána poslanca Hlinu, mi to prislúcha v zmysle rokovacieho poriadku, treba na dovysvetlenie povedať, že najväčšia chyba sa stala, mne už o nej hovoril aj pán poslanec Mikloško, môj predrečník, najmä v rokoch 1998 až 2002 za prvej Dzurindovej vlády. Nejdem viniť Mikuláša Dzurindu a túto vládu, ale vtedy sa stalo to, že VHJ-čky už nefungovali, čo bolo celkom prirodzené, na ministerstve hospodárstva a ekonomické rezorty sa rozhodli a pán vtedajší minister Ftáčnik to zobral, že všetky odborné školy prešli pod rezort školstva. A musím povedať, že prešli takým spôsobom, že z veľkej časti bez veľkých financií. To bola veľká chyba, lebo potom sa dost a li do toho balíku bez tých financií, ktoré sa mali predisponovať z jednotlivých ekonomických rezortov na rezort školstva, aby mohol rezort školstva v budúcnosti zabezpečovať v tejto oblasti kvalitnú prácu; a potom, samozrejme, sme sa dostali aj do súčasnosti, taká, aká je. Taká, aká je realita. Pánovi poslancovi Hlinovi chcem, samozrejme, pripomenúť, že RÚZ-ka, Republiková únia zamestnávateľov, a Asociácia zamestnávateľských zväzov, tieto dve zamestnávateľské organizácie súhlasia s návrhom zákona. Tam je jediný problém zo strany Klubu 500, kde boli zásadné pripomienky, ku ktorým sme sa dohodli tak, že v rámci druhého čítania sa stretneme aj so zástupcami Klubu 500, tak ako odporúčal predseda vlády, stretneme sa aj s ministerstvom školstva a nájdeme nejaký modus vivendi z toho. Aby sa uspokojila aj táto strana, pretože naozaj najmä pán Soták má kvalitné výsledky v tejto oblasti a treba si z nich brať príklad v rámci odborného duálneho vzdelávania. Ďakujem veľmi pekne.
Glváč, Martin, podpredseda NR SR (2019-09-25):
Ďakujem. Vyhlasujem všeobecnú rozpravu za skončenú. Pani navrhovateľka, nech sa páči, máte možnosť reagovať. (Reakcia navrhovateľky.) Môžte mať ako navrhovateľka, koľko chcete.
Šefčík, Marek, poslanec NR SR (2022-03-22):
Ďakujem pekne. Tak, pán poslanec Habánik, vy ste pochválili spoluprácu na školskom výbore, a to aj medzi koalíciou a opozíciou. Keďže som členom tohto výboru a niektorých tých stretnutí aj pracovných, aj na výbore, samozrejme, som sa zúčastnil, tak môžem potvrdiť tieto vaše slová. Boli sprostredkované mnohé pracovné stretnutia so zástupcami akademickej obce, rektorov, dekanov, zástupcov študentov, pána ministra, štátnych tajomníkov a ďalších hostí na školskom výbore, ale aj na spomínaných pracovných stretnutiach. Konštruktívna debata viedla k hľadaniu riešení a kompromisov a treba poďakovať tak akademikom, ministerstvu i poslancom, že spoločne hľadali čo najlepšie riešenie. Ja vyjadrujem také presvedčenie, že kiežby sa aj o iných návrhoch zákonov vo... zo všetkých strán takto konštruktívne diskutovalo a kiežby tie strany boli otvorené hľadať to najlepšie riešenie, takže ďakujem všetkým vrátane predsedu výboru a pána ministra za tie, za tie debaty a za ten konštruktívny dialóg. Ďakujem.
Pčolinský, Peter, podpredseda NR SR (2022-12-06):
S ďalšou faktickou poznámkou pán poslanec Eštok. Nech sa páči.
Kamenický, Ladislav, poslanec NR SR (2013-05-15):
Ďakujem. No, pán poslanec Mikloš, ja by som sa chcel opýtať, vy ste spomínali to konsolidačné úsilie a tie čísla, že nesedia a podobne. V roku 2011 deklarujete konsolidačné úsilie na úrovni 3,1 percenta, kde, samozrejme, to, čo ste povedali, je pravda, treba to očistiť o jednorazové vplyvy, o cyklické vplyvy, aby sme mali štrukturálne deficity. Podľa, ja som tu teda nebol, ale chcem sa opýtať, aby ste mi to objasnili, že vtedy vy ste zahrnuli takisto zvýšenie DPH o 1 % z 19 % na 20 % do konsolidačného úsilia, ktoré vám urobilo na tých 3,1 % možno 1 percento? Keď to spočítam s tým pol percentom z roku 2012, tak v priemere ste na tom, na čom sme my dneska v roku 2013. Takže tu by som vás poprosil, keby ste mi to nejak objasnili. Ďakujem.
B. Bugár, podpredseda NR SR: (2001-10-30):
Nech sa páči, máte slovo. R. Hofbauer, poslanec: Popravde som bol zvedavý, akou hlavnou argumentačnou zbraňou podporí návrh tohto nezmyselného zákona pani ministerka financií. Nuž vyrukovala s tým najťažším kalibrom. Ak tento návrh zákona nebude poslaneckou snemovňou schválený, nebude ani prijateľný štátny rozpočet a štát sa ocitne v rozpočtovom provizóriu. Nuž vážená pani ministerka, to po kresťansky povedané, to je váš abeles. To je váš problém. Na toto ste mali čas trištvrte roka, starajte sa o túto problematiku vy a neohurujte tu verejnosť, poslancov, nestrašte obyvateľov tohto štátu a neposkytujte žurnalistom podkladové materiály takéhoto rázu, aby vypisovali hrôzostrašné články o tom, ako sa štát ocitne bez štátneho rozpočtu, keď tento zákon schválený nebude. S tým môžete tak strašiť malé deti, ale už poslancov nie.
Budaj, Ján, poslanec NR SR (2016-11-25):
Ďakujem pánom poslancom a poslankyniam. Osobitne chcem replikovať pani Zemanovú. Áno, pani kolegyňa, každý pán minister financií, aj tento, je tak trochu poštárom. Prináša to, čo si dohodli ministri, a preto by tu mali sedieť, aby sme mohli hovoriť o envirorezorte, aby sme mohli klásť otázky k rozpočtu. Pán minister nereaguje na detaily životného prostredia, pretože on, samozrejme, sa musí spoľahnúť na svojich kolegov, ale tí ho sem poslali ako sám vojak v poli. Čiže poslali ho, robte si s ním, čo chcete, čas je dobre nastavený, všetci išli domov, aj poslanci, aj vládni predstavitelia, však je piatok a už urobte s tým ministrom financií, však ho hádam nezožeriete, ale odpovedať na otázky, tu mali sedieť všetci vrátane premiéra. Prijímajú sa peniaze pre jeho vládu, prijímajú sa peniaze pre jeho ministrov. To je veľká hanba, že sa ignoruje a posmieva parlamentu touto svojou neprítomnosťou.
Vašáková, Lívia, podpredsedníčka vlády SR pre Plán obnovy a odolnosti a využívanie eurofondov (2023-06-15):
Vážený pán predsedajúci, vážení poslanci, vypočula som si všetky názory, ktoré tu zazneli. Budem reagovať procesne, keďže návrh sa týkal skráteného legislatívneho konania, a vysvetlím aj, prečo vláda podala tento návrh v skrátenom legislatívnom konaní. Máme tu na stole rozhodnutie Súdneho dvora Európskej únie, čo znamená, že z toho vyplývajú finančné postihy pre Slovenskú republiku. Vláda má povinnosť konať, aby zabránila hospodárskym škodám, a predkladá návrh zákona, ktorým týmto hospodárskym škodám môže zabrániť. Skrátené legislatívne konanie vzhľadom na to, v akej situácii sa nachádzame, je jediné možné. Samozrejme, rešpektujeme, že je plné právo poslancov sa vyjadriť k tomuto skrátenému legislatívnemu konaniu tak, že ho buď podporíte, alebo nepodporíte. Ďakujem.
Kuffa, Štefan, poslanec NR SR (2023-02-01):
Ďakujem za slovo. Ja si tak dovolím začať monsignorom Trstenským, ktorý aj vo svojich publikáciách ešte, ale aj za života hovoril, že nikto nebol chválený alebo velebený za to, že si špinil do vlastného hniezda. Mal vtedy na mysli práve našu krajinu, Slovenskú republiku. Tuná naz... takto sa bičovať a samých seba nazývať, že aký sme my fašistický štát. No ja vám to poviem, tento fašistický štát, keď to tak ako hovoríte dehonestujúco a tupo, hlási sa hrdo k odkazu svätých Cyrila a Metoda. My to máme dokonca dnes zakotvené v Ústave Slovenskej republiky. Myslíte si, že generácie našich otcov a starých otcov sa k tomu nehlásili? Hrdo sa k tomu hlásili. Ale oni sa nielen k tomu hlásili, ale jednoducho oni v tej dobe to aj žili. V tej dobe to aj žili. A tuná nejaké Progresívne Slovensko, nejaká pseudostrana, sa tuná bude vytŕčať, tak jak to kolega predo mnou povedal, že nejaký panáčik, a že teraz my prijmeme tuná a zmeníme zákon v Slovenskej republike, aby sa všetko toto zmenilo. V žiadnom prípade, ja budem jeden z tých, ktorý bude hlasovať proti. Tie dehonestujúce slová, ktoré tu zazneli v rámci tej rozpravy, tie jednoducho odmietam. To je úplne čosi strašné. Monsignor Trstenský, myslím si, že by bolestivo počúval ako tieto slová, kde poslanci Národnej rady takto dehonestujúco rozprávajú o Slovenskej republike. Áno, tak jak to aj kolega spomínal, Starý zákon je plný násilia. Ale to násilie je tam aj napísané preto, aby aj novodobý človek dokázal sa na týchto veciach poučiť. A tuná zmeniť zákon kvôli nejakej ulici vo Varíne. Nechajme to na obecné zastupiteľstvo, nech si oni sami, občania rozhodnú vo vlastnej... (Prerušenie vystúpenia časomerom.)
Pellegrini, Peter, podpredseda NR SR (2020-05-13):
Pán poslanec Richter.
B. Bugár, podpredseda NR SR: (2004-03-10):
(Hlasovanie.) Prítomných 131, za 129, hlasovania sa zdržal l, nehlasoval 1. Konštatujem, že aj tento návrh uznesenia sme schválili . Ďakujem, pán poslanec. Budeme pokračovať v prerušenej rozprave o správe o plnení úloh zahraničnej politiky Slovenskej republiky za rok 2003 a zameraní zahraničnej politiky Slovenskej republiky na rok 2004 (tlač 589). Pán minister Kukan, nech sa páči, zaujmite miesto určené pre navrhovateľov. Spravodajcom je pán poslanec Figeľ, predseda výboru, nech sa páči. Ústne sa prihlásili do rozpravy dvaja, pán poslanec Ivan Šimko a pán poslanec Figeľ. Pán poslanec Šimko, nech sa páči, máte slovo.
Saloň, Marián, poslanec NR SR (2022-10-19):
Ďakujem pekne, pán predseda, ja len oznamujem kolegom, ktorí sú členovia výboru na kontrolu činnosti SIS, že o 12.05 hod. odchádzame na výjazdové rokovanie.
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 87, zdržalo sa 57. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pellegrini, Peter, predseda NR SR (2015-05-13):
Ďakujem pekne. Otváram rozpravu. Konštatujem, že som dostal do rozpravy písomné prihlášky v tomto poradí. Sú to za klub hnutia OBYČAJNÍ ĽUDIA Martin Fecko a potom ďalej sú písomne prihlásení do rozpravy pán poslanec Štefan Kuffa a Zsolt Simon. Ako prvý písomne prihlásený vystúpi pán poslanec Fecko. Nech sa páči, máte slovo, pán poslanec.
T. Rosová, poslankyňa: (2009-12-08):
Kolegyne, kolegovia, všetci vieme, pasívne fajčenie zabíja. (Ruch v sále.) Kážeme takéto nápisy uverejňovať na škatuľkách od cigariet. Ale povedala by som, vodu kážeme, víno pijeme. Preto, lebo sa nesprávame podľa toho v našej legislatívnej práci. Pasívne fajčenie zabíja a my pritom prijímame zákony, ktoré túto skutočnosť neberú do úvahy. Vo februári tohto roka sme prijali v tomto pléne novelu zákona o ochrane nefajčiarov. V tejto novele sa nepodarilo presadiť to, na čo čaká väčšina rozumnej verejnosti, a to je úplný zákaz fajčenia v reštauráciách, kaviarňach a puboch. Ale na druhej strane treba povedať, že pokiaľ ide o fajčenie vo verejných priestoroch, tam je schválená novela pomerne striktná a jasná. Taxatívne vymenúva prakticky všetky predstaviteľné priestory. Pozrime sa na to. (Prerušenie vystúpenia predsedajúcim.)
Bugár, Béla, podpredseda NR SR (2011-02-09):
Ďakujem. Dávam slovo spoločnému spravodajcovi z výboru pre obranu a bezpečnosť, poslancovi Martinovi Padovi, aby informoval Národnú radu o výsledku prerokovania tohto vládneho návrhu zákona vo výboroch.
Šebej, František, poslanec NR SR (2012-12-18):
Ďakujem. Ja len stručne, že ma naozaj mrzí, ak som kolegu Brocku deinšpiroval. A druhá poznámka teda k tým diskriminačným žalobám. Pán kolega Gál, ja absolútne s vami súhlasím a dodávam teda, že naozaj je málo veci, ktoré ma do tej miery poburujú ako táto vec. Ďakujem za pozornosť.
P. Paška, predseda NR SR: (2006-12-06):
(Hlasovanie.) 141 prítomných, 63 za, 13 proti, 64 sa zdržalo, 1 nehlasoval. Ani tento návrh sme neprijali. Nech sa páči.
P. Hrušovský, predseda NR SR: (2003-12-12):
vládnom návrhu zákona o štátnom rozpočte na rok 2004 . (Rokovanie o vládnom návrhu zákona o štátnom rozpočte Slovenskej republiky na rok 2004 , tlač 426.) Prosím pána podpredsedu vlády Ivana Mikloša, aby zaujal miesto pre navrhovateľov, pána predsedu výboru pre financie, rozpočet a menu Farkasa, aby zaujal miesto pre spravodajcov. A chcem vás informovať, že pán podpredseda Národnej rady Veteška využíva ustanovenie § 28 zákona o rokovacom poriadku a požiadal o vystúpenie. Nech sa páči, pán podpredseda Veteška.
Danko, Andrej, predseda NR SR (2019-02-06):
Pán poslanec, prvýkrát a dôrazne vás upozorňujem, aby ste ma neurážali, mňa nevyprovokujete a sústreďte sa na tému, ktorú ste si spôsobil sám. Nech sa páči.
Paška, Pavol, predseda NR SR (2012-10-25):
Ďakujem. Poprosím vás, kolegovia. Dobre, navrhujem, aby sme dobehli ešte tie faktické poznámky, nech to má logiku, na tie vystúpenia. Je súhlas? Nech sa páči, pán poslanec Matovič.
Mizík, Stanislav, poslanec NR SR (2022-09-28):
Ďakujem za slovo. Takže, pán veľkomožný nemorút Matovič, dôstojný nástupca Danka, poloblázna Danka z Revúcej, čo ste to práve vypotil?! ĽSNS si bije bandu so SaS-kou? To ste už natoľko prepnutý, že ja som napríklad, ja som parťák s Dostálom, s Osuským, s Kazdom?! Alebo či napríklad s pani Cigánikovou, či s bendži... Benčíkom, či s Lojzom? Vám naozaj preskočilo! Toto je vojna OĽANO a SaS. Mne je z toho na grcanie, že toto podpísali liberáli zo SaS-ky s liberálmi HLAS-u, to je ich vec. Ja pri každom zákone či návrhu hlasujem s kolegami ĽSNS podľa svedomia a úvahy, čo je prospešné pre Slovensko, a teraz budem a budeme hlasovať za to, čo by... čo bolo, čo by bolo prospešné už pred rokmi. No a aká je to vec? Je to váš odchod! A koho je to smola? No vaša, vaša. Odíďte preč, zmiznite, zmiznite na Tahiti, zmiznite na Madagaskar, zmiznite hoci na Martinik, Maurícius alebo kúpte od Sulíka ten jeho ranč v Austrálii, len zmiznite! Dobre ste sa vygrcal na SaS-ku. Aj ona na vás. A teraz sme v priamom prenose videli, kto nám to vládol. Ďakujem.
Bugár, Béla, podpredseda NR SR (2016-06-07):
Pán poslanec Grendel, procedurálny máte? Dobre. Pán poslanec Bagačka, nech sa páči.
Kamenický, Ladislav, poslanec NR SR (2015-10-01):
Budeme hlasovať o druhom pozmeňujúcom návrhu poslanca Novotného.
Droba, Juraj, poslanec NR SR (2010-12-08):
Pán primátor, ďakujem za vaše vystúpenie. Vy ste popísali nejaký typ návštevníka Bratislavy, ktorý bol prezentovaný ako niečo negatívne. Ja vôbec nevidím žiadny problém v tom, že sem priletí niekto veľmi bohatý, zavrie sa na tri dni do kasína, minie peniaze a odletí preč. Som sprievodca po Bratislave, mám veľmi rád starú Bratislavu a pamiatky a, samozrejme, že budem rád, ak si turisti pozrú celé Staré Mesto, ak sa naučia niečo z našej histórie, niečo z našej kultúry, ale berme to ako fakt, že takíto turisti jednoducho existujú a otázka stojí, že či ich budeme mať my, alebo ich bude mať niekto iný. Ja, samozrejme, zahlasujem za tento pozmeňovací návrh, zahlasujem za neho, ale výlučne z daňových dôvodov. Nesúhlasím s tým, aby bol projekt daňovo zvýhodňovaný, avšak snažme sa naozaj nehádzať polená pod nohy investorovi, ktorý je celosvetovo známy, je to solídna firma a jednoducho si myslím, že ak tu chce byť a bude tu ochotný byť za pravidiel, ktoré platia pre všetkých, tak mu nebráňme v tom, aby prišiel. Ja sa osobne poznám s niektorými ľuďmi, ktorí do tých kasín chodia a majú dosť peňazí, ich hlavná motivácia nie je vyhrať peniaze, oni sa chcú uvoľniť, oni sa chcú zrelaxovať. Naozaj tí bohatí ľudia nechodia do kasína preto, aby ešte viac zbohatli. Ďakujem.
Herák, Ján, poslanec NR SR (2020-07-09):
Ďakujem, ďakujem pekne. Pri všetkej úcte, pani poslankyňa Cigániková, predpokladal som, že si to vyložíte teda po svojom, ale ak teda dovolíte, ja to len zhrniem, ten zákon, trošku v kocke. Cieľom návrhu zákona nie je obmedzovať prístup k umelému prerušeniu tehotenstva, chceme pomáhať ženám v čase, keď stoja pred rozhodnutím podstúpiť interrupciu primárne zo sociálnych a ekonomických dôvodov. Slovensko sa po novele neposunie ani smerom liberálnym, ani smerom konzervatívnym, ale prorodinným a prosociálnym. Interrupcie chápeme ako problém sociálno-ekonomický, nie konzervatívno-liberálny. Návrh zákona obsahuje riešenia a nástroje, ktorých úlohou je poskytnúť budúcim matkám priestor pre rozhodnutie: poradenstvo, edukácia, adresná pomoc odborníkov, a ponúknuť konkrétne riešenia pre zlepšenie ich životnej, sociálnej i finančnej situácie počas tehotenstva a po narodení dieťaťa, či už zdravého, alebo zdravotne znevýhodneného. A ešte si dovolím povedať, ja som roky pracoval ako sociálny pracovník s rizikovými skupinami obyvateľstva, čiže aj s bývalými odchovankyňami z centier pre deti a rodiny, čiže z detských domovov a vedzte, pani poslankyňa, že tieto domováčky častokrát sa rozhodovali, že či si bábätko nechať, teda budúce matky, alebo, alebo teda dieťa si nenechať a ja som vďačný, že tento zákon navrhujeme my ako OĽANO, pani Záborská, ktorá ponúka priestor a ponúka riešenia. Čiže tu nie je o..., o umelom prerušení, ale o hlavne, hlavne o adresnej pomoci a hlavne prevencii. Ďakujem pekne. (Potlesk.)
Danko, Andrej, predseda NR SR (2020-02-20):
Pán poslanec Tomáš.
Petrák, Ľubomír, poslanec NR SR (2010-08-10):
Ďakujem pekne za slovo. Vážený pán minister, no, vo vašom vystúpení som na nie miernych, ale som v značných rozpakoch, či vystúpil minister kultúry, alebo politický komentátor. Ja osobne vám chcem dať do pozornosti, že už nie ste novinárom ani komentátorom, ale že ste ministrom kultúry, a ak minister kultúry pri obhajobe programového vyhlásenia vlády povie, že sa krátko pristaví pri rezorte kultúry a uvedie tri tézy z programového vyhlásenia vlády, ktoré ľahko oglosuje, osobne si myslím, že je to nedostatočné. Budem však korektný, máte na to 100 dní. Poprosím, skúste sa orientovať v rezorte. Ďakujem.
Laššáková, Jana, podpredsedníčka NR SR (2014-02-06):
Pán poslanec, máme bod programu, chcem vás požiadať, aby ste sa venovali bodu programu, a nie tomu, čo chcete iné hovoriť.
Dostál, Ondrej, poslanec NR SR (2021-01-14):
Budem iba na jednu faktickú poznámku reagovať. Keby som bol opozičný poslanec, tak by som tento postup kritizoval, teraz som koaličný poslanec, tak tento postup kritizujem tiež. Ja som ho kritizoval včera, keď sme rokovali v skrátenom legislatívnom konaní a keď som faktickou poznámkou reagoval na vystúpenie v rozprave pani poslankyne Cigánikovej, kde som jej dal za pravdu, že nie je to tu dobrý postup rokovania v skrátenom legislatívnom konaní. Rovnako som, som skrátené legislatívne konanie do takejto super skrátenej verzie kritizoval aj dnes vo svojom, vo svojom vystúpení, pretože to nepovažujem za dobré. Opakujem, myslím si, že sú dôvody pri viacerých z tých bodov a článkov, ktoré sa navrhujú novelizovať, aby sa rokovalo v skrátenom legislatívnom konaní, lebo sme v núdzovom stave, sme v pandémii, sme v kríze, treba robiť opatrenia, legislatíva na to nie je dostatočne pripravená, môžme sa baviť, samozrejme, o tom, že čo sme mohli schváliť už dávno alebo čo sme mohli schváliť skôr, ale sme v nejakom stave a potrebujeme prijímať nejaké opatrenia. Čiže ja uznávam, že je dôvod na skrátené legislatívne konanie, ale aj v rámci skráteného legislatívneho konania obvykle okrem úplne výnimočných situácií je možnosť, aby to skrátené legislatívne konanie prebiehalo tak, aby si aj koaliční, aj opoziční poslanci tie návrhy prerokovali, pozreli a zanalyzovali ešte pred tým, ako o nich rokujú v prvom čítaní, a medzi prvým a druhým čítaním je dostatočný čas na to, aby sa zaoberali tým, že či chcú schváliť navrhnutý zákon v takej podobe, v akej je predložený, alebo čo v ňom chcú zmeniť ako, aby mohli o tom diskutovať, aby to mohli, mohli konzultovať, čo, žiaľ, pri takomto super skrátenom konaní sa nedeje a nie je to dobré, ja to neskrývam, že nie je to dobré, nepovažujem to za správne.
Heger, Eduard, poslanec NR SR (2019-05-15):
Ďakujem veľmi pekne za veľmi praktické a konkrétne pripomienky. Ja by som chcel v prvom rade povedať, že tento zákon nie je toxický, lebo je na ňom naozaj celospoločenská zhoda, dokonca aj naprieč politickým spektrom, keďže vidíme, že aj pán premiér sa za to vyjadril ako hlava vlády. Takže áno, môžme hovoriť o takýchto technikáliách, ale vychádzame v prvom rade z filozofie toho, že nerobíme veci ad hoc a akákoľvek zodpovedná vláda plánuje dopredu akékoľvek zásahy do legislatívy. Pretože to je to najdôležitejšie, uchrániť sa práve takých momentov, ako ste naznačili obidvaja vo svojich príkladoch, aby tých bolo čo najmenej. A, samozrejme, môžme sa baviť o tom, že v druhom čítaní, bude, prejde tento zákon nejakou širšou diskusiou aj s odbornou verejnosťou, aby sa mohlo ešte hľadať, čo by mohli byť práve tie jednotlivé prípady tých výnimiek. Samozrejme, trebalo by ich eliminovať čo najmenej, aby sme sa tomu vyhli, aby to nebolo práve ten nástroj na to, že v konečnom dôsledku ostane ten istý stav, že sa bude využívať tá výnimka na to, aby sa zasahovalo do podnikateľského prostredia čo najčastejšie, pretože skutočne ten želaný cieľ je pre všetkých a práve aj pre podnikateľov. Lebo jeden rok – jedny pravidlá, to je ten najdôležitejší princíp, ktorý si musíme uvedomiť, je, že plánovať to dopredu. A neviem si úplne predstaviť, koľko takých výnimočných prípadov by mohlo byť, myslím si, že minimum, kde je to tak naliehavé, aby sme niečo potrebovali nevyhnutne zmeniť. O to viac, keď vidíme, ako táto súčasná vláda roky tuto vlastne plytvá a neefektívne nakladá s majetkom a viac-menej krajina ide ďalej. Psy štekajú, karavána ide ďalej. Tak neviem si predstaviť, ale áno, chápem, sú to racionálne argumenty, určite je dobré sa na ne pozreť práve pred alebo v druhom čítaní. Tento zákon neponáhľa, pretože aj tento by mal potom platiť od prvého januára, takže máme dosť času na to, aby sme to prebrali dostatočne do dôsledkov. Ďakujem.